《次山房见寄韵》
宋代·何梦桂

怀人夜寤擗，彼美天西方。
世变急三峡，吾道蹇两当。
起坐观列纬，翕箕正煌煌。
游云起碧落，反覆变白苍。
两仪浩无际，万期归渺茫。
感此不成寐，振衣夜未央。
思君见梁月，忽若堕我旁。
月明照我心，知心岂寻常。
浩歌自起舞，宵景何苍凉。
墓梅萃彼鸮，葭露化为霜。
难虫两得失，奚用论否臧。
日月此昭质，天地吾直刚。
原言勖本心，百世垂耿光。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。